b'\n_START_ARTICLE_\nAndrej Nahtigal\n_START_SECTION_\n\xc5\xbdivljenjepis\n_START_PARAGRAPH_\nPrvi razred je Andrej Nahtigal obiskoval na O\xc5\xa0 \xc5\xa0martno pod \xc5\xa0marno goro, od 2. razreda dalje pa O\xc5\xa0 Valentina Vodnika, kon\xc4\x8dal je poklicno Industrijsko \xc5\xa1olo Litostroj, strojni klju\xc4\x8davni\xc4\x8dar specializiran rezkalec, in gimnazijo \xc5\xa0entvid pri Ljubljani. Nato je \xc5\xa1tudiral na Akademiji za gledali\xc5\xa1\xc4\x8de, radio, film in televizijo v Ljubljani - oddelek dramska igra v razredu profesorice Mire Danilove in Vike Grilove, profesorji Pino Mlakar, Stane Sever, Mihaela \xc5\xa0ari\xc4\x8d, Vera Adle\xc5\xa1i\xc4\x8d, France Koblar, Vladimir Kralj, Filip Kumbatovi\xc4\x8d Kalan, Marko Marin, France Brenk, Mirko Mahni\xc4\x8d, Ciril Cvetko, Andrej Zajc_NEWLINE_Med letoma 1966 in 1968 je bil redni \xc4\x8dlan SLG Celje. Med 1968 in 1971 je imel status svobodnega umetnika, 1. septembra 1971 pa je postal redni \xc4\x8dlan igralskega ansambla SNG Drame Ljubljana, kjer je ostal do upokojitve 31. decembra 2012.'